Hierdie is sommer 'n eenvoudige ou storietjie en tog baie mooi. Ek dink julle sal daarvan hou en ek weet julle Pappie sal!
'n Sekere Pappie van wie ek weet, het probeer uitvind net hoe baie sy seuntjie, Fransie, hom liefgehad het. Fransie het ges "hope en hope" en "vreeslik baie".
Net om hom te terg, het sy Pappie gesê dat dit nie genoeg was nie; toe het Fransie sy armpies om sy Pa se nek gesit en hom styf vasgehou en hy het gesê dat sy Pappie nou tevrede behoort te wees.
"Jou dierbare klein ding!" het Pappie uitgeroep. Hy het sy boek skoon vergeet en Fransie opgetel. "So het jy dan al die tyd aan 'n manier gedink om my te sê hoe baie lief jy my het!"
Hy het Fransie teen hom vasgedruk en toe het hy aan 'n Bybelteks gedink: "Want so hoog as die hemel is bo die aarde, so geweldig is sy goedertierenheid oor die wat Hom vra. So ver as die ooste verwyderd is van die weste, so ver verwyder Hy ons oortredinge van ons. Soos 'n vader hom ontferm oor die kinders, so ontferm die Here Hom oor die wat Hom vrees."
Soos die ou lied sê: "Wyd, wyd soos die oseaan / Hoog soos die hemel daarbo / Diep soos die diep blou see / Is die liefde van my Heiland."